b'\n_START_ARTICLE_\nLeif Engqvist\n_START_SECTION_\nKarriere som fotballspiller\n_START_PARAGRAPH_\nEngqvist startet karrieren i Lunds BK, og ble for alvor oppdaget da han, i en kamp mot \xc2\xabdi gule\xc2\xbb (IFK Malm\xc3\xb6), egenhendig scoret fem m\xc3\xa5l. Engqvist kom til Malm\xc3\xb6 FF sammen med Roger Ljung. Engqvist var spiss da han ankom klubben, men ble senere omskolert til midtbanespiller. Han ble svensk mester med Malm\xc3\xb6 FF i 1986 og 1988, og svensk cup-mester med samme lag i 1986 og 1989._NEWLINE_I 1991 gikk Engqvist til Trelleborgs FF, hvor han ble ut karrieren._NEWLINE_Engqvist st\xc3\xa5r ogs\xc3\xa5 notert med 18 kamper og to scoringer for Sverige, og han var en del av troppen da Sverige deltok i VM i 1990.\n_START_SECTION_\nKarriere som trener\n_START_PARAGRAPH_\nEngqvist hadde v\xc3\xa6rt trener i mindre idrettslag da han i 2002 ble en del av Malm\xc3\xb6 FFs trenerstab. Engqvist har hatt ulike rolle i denne perioden, og v\xc3\xa6rt b\xc3\xa5de A-lagstrener og U-21-lagstrener. Trenerjobben ble mer og mer marginalisert etter at Rikard Norling hadde sluttet seg til klubben, og 2012-sesongen var Engqvist lagleder._NEWLINE_Engqvist forlot klubben da kontrakten hans utl\xc3\xb8p, og ble november 2012 presentert som trener for Lunds BK._NEWLINE_Engqvist har trenerlisen Uefa Pro License, som er den h\xc3\xb8yeste innenfor europeisk fotball.'